અમદાવાદ: ગઈકાલે શેરબજારમાં કડાકો બોલાઈ ગયો હતો. બીએસઈ સેન્સેક્સમાં ૪૬૧ પોઈન્ટનું ગાબડું પડ્યું હતું. આજે પણ વિદેશી બજારમાં પ્રેશર વચ્ચે શરૂઆતે શેરબજાર નીચા ગેપથી ખૂલ્યું હતું. આજે શરૂઆતે બીએસઈ સેન્સેક્સ ૪૦ પોઈન્ટના ઘટાડે ૨૫.૫૬૩ પોઈન્ટ જ્યારે એનએસઈ નિફ્ટી ૧૪ પોઈન્ટના ઘટાડે ૭,૮૩૨ પોઈન્ટની સપાટીએ ખુલી હતી જોકે પાછળથી નીચા મથાળે ખરીદી આવતા સુધારો જોવાયો હતો. સેન્સેક્સ ૧૨૧ પોઈન્ટનો જયારે નિફ્ટી ૩૪ પોઈન્ટના સુધારે ૭૮૮૧ પોઈન્ટના સપાટીએ ટ્રેન્ડિગમાં જોવા મળી હતી.